23.11.2022
SK
Úradný vestník Európskej únie
L 303/19
DELEGOVANÉ NARIADENIE KOMISIE (EÚ) 2022/2291 z 8. septembra 2022, ktorým sa mení príloha I k nariadeniu Európskeho parlamentu a Rady (EÚ) 2019/1021 o perzistentných organických látkach, pokiaľ ide o hexachlórbenzén (Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) 2019/1021 z 20. júna 2019 o perzistentných organických látkach (1), a najmä na jeho článok 15 ods.
1, keďže: (1)
Nariadením (EÚ) 2019/1021 sa vykonávajú záväzky Únie vyplývajúce zo Štokholmského dohovoru o perzistentných organických látkach (2) a z Protokolu o perzistentných organických látkach k Dohovoru o diaľkovom znečisťovaní ovzdušia prechádzajúcom hranicami štátov z roku 1979 (3).
(2)
Podľa článku 3 ods.
1 nariadenia (EÚ) 2019/1021 sa výroba, uvádzanie na trh a použitie látok uvedených na zozname v prílohe I, či už samotných, v zmesiach alebo vo výrobkoch, zakazuje za podmienok uvedených v článku 4 uvedeného nariadenia.
(3)
Hexachlórbenzén je v prílohe I k nariadeniu (EÚ) 2019/1021 uvedený bez limitnej hodnoty pre neúmyselné stopové množstvo kontaminantu (ďalej len „UTC“).
(4)
Článkom 15 ods.
1 nariadenia (EÚ) 2019/1021 sa Komisii udeľuje právomoc prijímať delegované akty s cieľom upraviť existujúce záznamy prílohy I tak, aby ich prispôsobila vedeckému a technickému pokroku.
(5)
Komisia určila prítomnosť hexachlórbenzénu ako nečistoty v niektorých látkach, zmesiach a výrobkoch vrátane pesticídov, chlórovaných rozpúšťadlách, tlačiarenských farbách, náteroch, farbách a toneroch, použitia v drevárskom a textilnom priemysle, ako aj v plastoch.
(6)
Na objasnenie právnej situácie a uľahčenie presadzovania pravidiel vzhľadom na používanie látok, zmesí alebo výrobkov obsahujúcich hexachlórbenzén ako neúmyselné stopové množstvo kontaminantu by sa v prípade hexachlórbenzénu mala stanoviť limitná hodnota UTC vo výške 10 mg/kg (0,001 hmotnostného percenta).
(7)
Nariadenie (EÚ) 2019/1021 by sa preto malo zodpovedajúcim spôsobom zmeniť,
PRIJALA TOTO NARIADENIE:
Článok 1 Príloha I k nariadeniu (EÚ) 2019/1021 sa mení v súlade s prílohou k tomuto nariadeniu.
Článok 2 Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
(1) Ú. v.
EÚ L 169, 25.6.2019, s. 45.
(2) Ú. v.
EÚ L 209, 31.7.2006, s. 3.
(3) Ú. v.
EÚ L 81, 19.3.2004, s. 37.